b'\n_START_ARTICLE_\nTania Cagnotto\n_START_SECTION_\nUra\n_START_PARAGRAPH_\nCagnotto syntyi Bolzanossa, Italiassa vuonna 1985. Ensimm\xc3\xa4isen mitalinsa h\xc3\xa4n voitti jo 14-vuotiaana. Sen j\xc3\xa4lkeen h\xc3\xa4n on ker\xc3\xa4nnyt mitaleita tiuhaan tahtiin arvokilpailuissa. EM-tasolla Cagnotto on voittanut 20 kultamitalia vuodesta 2004 l\xc3\xa4htien, ja kuuluukin t\xc3\xa4ll\xc3\xa4 hetkell\xc3\xa4 Euroopan parhaimmistoon lajissaan._NEWLINE_Cagnotto on voittanut kolme EM-kultamitalia kolmesti vuosina 2009, 2015 ja 2016. My\xc3\xb6s vuoden 2013 EM-kilpailuissa Rostockissa Cagnotto voitti kolme mitalia ollen siten kisojen menestynein urheilija. H\xc3\xa4n on osallistunut my\xc3\xb6s olympialaisiin vuodesta 2000 l\xc3\xa4htien. Lontoossa 2012 h\xc3\xa4n hypp\xc3\xa4si kaksi nelj\xc3\xa4tt\xc3\xa4 sijaa ja Riossa 2016 h\xc3\xa4n saavutti hopeaa kolmen metrin ponnahduslaudan parikilpailussa parinaan Francesca Dallap\xc3\xa8 ja pronssia kolmen metrin ponnahduslaudan yksil\xc3\xb6kilpailusta.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nCagnotton vanhemmat ovat molemmat entisi\xc3\xa4 uimahypp\xc3\xa4\xc3\xa4ji\xc3\xa4. Is\xc3\xa4 Giorgio voitti urallaan nelj\xc3\xa4 olympiamitalia, ja v\xc3\xa4hemm\xc3\xa4n tunnettu \xc3\xa4iti Carmen Casteiner sijoittui parhaimmillaan Montrealin olympialaisissa 10 metrin kerroshypyiss\xc3\xa4 sijalle 19.'